હવે મોટો પ્રશ્ન હતો કે અનિતાના પરિવારનું બેકગ્રાઉન્ડ જોતા કોઈ એક એવું વ્યક્તિ જોઈતું હતું કે જે તેને સમયસર દવા ખાવામાં મદદ કરે અને જરુરી પોષકતત્વયુક્ત ખોરાક પણ આપી શકે. આ માટે અમે ફરી સોશિયલ મીડિયામાં એવા સ્વયંસેવકોની શોધ ચલાવી જે ફક્ત વધુમાં વધુ 15 મિનિટનો ટાઇમ આ છોકરી પાછળ આપી શકે. અનિતાની ઓપરેશન બાદની સારવાર 6 મહિના સુધી ચાલનાર હતી. જે માટે અમને 28 જેટલા સ્વયંસેવકો મળ્યા. આ તમામ માટે અનિતાના ઘરે જવાના દિવસો નક્કી કરી દેવામાં આવ્યા અને તેમને જવાબદારી આપવામાં આવી કે તેઓ પોતાને આપવામાં આવેલ દિવસે પોષકતત્વોથી ભરપૂર ફૂડ, મિલ્ક અને મેડિસિન અનિતાને ઘરે લઈ જશે અને સમયસર તેને દવા આપશે.